Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 212 , 06/09/2003 s. 0002 - 0005



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2003/C 212/02) Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 79 1. Jäsenvaltion toimivaltainen viranomainen Nimi: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación - España Osoite: Paseo de la Infanta Isabel, 1, E-28071 Madrid Puh. (34) 913 47 53 94 Faksi (34) 913 47 54 10 2. Hakijaryhmittymä 2.1 Nimi: Mesa Sectorial de Cooperación, Comercialización e Industrialización Agraria y Promoción de las Denominaciones de Origen y Calidad 2.2 Osoite: C/ Gutiérrez Solana, s/n "Edificio Europa"E-39011 Santander 2.3 Kokoonpano: tuottaja/jalostaja (x) muu ( ) Kantabrian karjankasvattajien yhdistykset Ammattiyhdistykset Naudanlihan tuottajajärjestöt Lihateollisuuden, teurastamoiden ja lihanleikkaamoiden edustajat 3. Tuotelaji: Tuore naudanliha, luokka 1.1 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: Carne de Cantabria 4.2 Kuvaus: Naudanliha on peräisin tudanca-, monchina-, asturiana-, pardo alpina- ja limousinroduista tai niiden risteytyksistä. Lihantuotantoon käytetyt eläimet ovat peräisin kantabrialaista alkuperää olevien tudanca-, monchina- ja asturianrotujen kastanjanruskeista nautaeläimistä tai niihin sulautuneista pardo alpina -rodun eläimistä taikka ympäristön olosuhteisiin mukautuneista limousinrodun eläimistä ja niiden risteytyksistä. Lihan ominaisuudet: a) Vasikka: teurastetaan korkeintaan 12 kuukauden ikäisenä, väri heleän vaaleanpunaisesta vaaleanpunaiseen, helmenvalkea rasva jakautunut tasaisesti, liha tiivistä ja hiukan kosteaa. b) Vuoden vanha vasikka: teurastetaan 12-24 kuukauden ikäisenä, väri vaaleanpunaisesta kirkkaanpunaiseen, rasva helmenvalkeaa, liha tiivistä ja hiukan kosteaa. c) Hieho: teurastetaan 24-48 kuukauden ikäisenä, väriltään kirkkaanpunaisesta punaiseen, rasva kermanväristä, hiukan kostea liha tiivistä ja siinä rasvajuonteita. d) Härkä: kastroitu uros, teurastetaan vähintään 24 kuukauden ikäisenä, väriltään kirkkaanpunaisesta punaiseen, rasva kermanväristä, hiukan kostea liha tiivistä ja siinä rasvajuonteita. 4.3 Maantieteellinen alue: Suojatulla maantieteellisellä merkinnällä varustetun lihan tuotantoon soveltuvan karjan tuotanto-, kasvatus- ja lihotusalue käsittää Kantabrian itsehallintoalueen. Myös jalostaminen tapahtuu samalla alueella. 4.4 Alkuperätodisteet: Suojatulla maantieteellisellä merkinnällä varustettu liha on peräisin hyväksyttyjen rotujen ja niiden risteytysten eläimistä, jotka ovat syntyneet ja kasvaneet maantieteellisen merkinnän rekistereihin kirjatuilla tiloilla. Teurastamoihin saapuvat eläimet on varustettu sitä osoittavilla tunnisteilla. Teurastaminen, ruhojen leikkaaminen ja paloitteleminen tehdään maantieteellisen merkinnän rekistereihin kirjatuissa teurastamoissa ja lihanleikkaamoissa. Ruhot merkitään siten, että ne voidaan tunnistaa kaikissa käsittelyvaiheissa. Lihanleikkaamot lähettävät lihanpalat sinetöidyissä ja valvontaelimen numeroimin ja toimittamin etiketein tai vastaetiketein varustetuissa pakkauksissa. Valvontaelin suorittaa tarkastuksia tuotanto-, teurastus-, paloittelu- ja pakkausvaiheessa varmistaakseen tuotteen vaatimustenmukaisuuden. 4.5 Viljelymenetelmä/Valmistusmenetelmä: Eläimet laiduntavat ruohon kasvukauden ajan niityllä ja laitumella ylängöillä ja siirtyvät talven ajaksi navettaan. Syksyllä ja kevään alussa ne laiduntavat päivisin navetan lähistöllä ja toukokuun puolivälissä ne siirtyvät ylängöllä oleville laitumille. Vasikat saavat olla emänsä seurassa 5-7 kuukauden ikään saakka, jolloin ne vieroitetaan ja siirretään rehuruokintaan joko laitumella tai säilörehua käyttäen. Alkuvaiheessa ruokintaa täydennetään valvontaelimen hyväksymillä rehutiivisteillä. Tuotantoon sisältyy teurastus sekä merkinnällä suojatun lihan lähettämistä edeltävä ruhon leikkaaminen ja paloittelu. Teurastamot ja lihanleikkaamot noudattavat voimassa olevan lainsäädännön edellyttämiä teknisiä ja terveyttä koskevia vaatimuksia. Teurastusta tai ruhojen leikkaamista ei voida tehdä samanaikaisesti rekisteriin kirjaamattomien eläinten kanssa. Teurastuksen jälkeen ovat vuorossa ruhojen tuuletus ja säilytys. 4.6 Yhteys maantieteelliseen alkuperään: Kantabrian ilmasto- ja pinnanmuodostusolot mahdollistavat suuret laidunalueet, joilla on perinteisesti harjoitettu alueen maaperään kiinteästi liittyvää laajamittaista karjankasvatustoimintaa. Laitumen kasvusto on mukautunut alueen ilmasto- ja pinnanmuodostusoloihin. Se on paikoittain vuoristoalueelle tyypillistä kasvustoa ja paikoittain metsän tai pensaikon sijasta luonnonniittyä. Alankoalueille tyypillisimmässä kasvustossa on heinää, palkokasveja ja muita kasveja, yleisimmät lajit ovat: - Koiranheinä (Dactylis glomerata) - Nurmikasvit (Festuca praternsis, f. Rubra) - Raiheinät (Lolium perenne) - Apilat (Trifolium pratense, T. Repens, T. Incarnatum) - Maitteet (Lotus corniculatus) - Nurmimailanen (Medicago lupulina) - Ratamot (Plantago lancelota P. Media) - Villiporkkana (Dacus carota) Atlantin ilmasto runsaine ja usein toistuvine sateineen sekä vuorenrinteet, jotka tiivistävät kosteuden ja keräävät lämpöä, tekevät Kantabriasta yhdessä sen maaperän ominaisuuksien kanssa ihanteellisen laidunalueen, joka soveltuu erinomaisesti laajamittaiseen karjankasvatukseen. Merkinnällä suojatun lihan tuotannossa käytettävät rodut ovat täysin sopeutuneet tuotantoalueeseen, mikä merkitsee sitä, että tuotannossa vallitsee ekologinen tasapaino karjan ja ympäristön välillä. Tuotteen ominaisuuksiin vaikuttavat karjanhoito sekä ravinto, jonka eläimet saavat kasvien kasvukauden aikana laitumella ja talvella säilörehusta, joka on peräisin suurelta osin luonnonniityltä. Teuraseläinten ruokinta vastaa laajaperäisessä karjankasvatuksessa käytössä olevia luonnonvarojen käyttöä koskevia menetelmiä ja tapoja, niin samalla alueella tapahtuvan kuin vuorilaiduntamisenkin osalta. Nämä käytänteet ovat kehittyneet ikimuistoisista ajoista alkaen, ja niistä on mainintoja lukuisissa asiakirjoissa, jotka liittyvät laidunmaiden käyttöä koskeviin lahjoituksiin, sopimuksiin, oikeudenkäynteihin ja määräyksiin. Jo 800-luvulta löytyy asiakirja, joka kertoo Santa María del Yermon luovuttaneen Oviedon tuomiokirkkoseurakunnalle laidunmaita sen karjankasvatusta varten laajalta Kantabrian alueelta. Kantabrian karjankasvattajan maineen puolesta puhuvat myös ne lukuisat karjanäyttelyt, joita alueen kaupungit saivat järjestääkseen keskiajalta lähtien. Näistä vanhimpia on Potesin karjanäyttely, johon luvan myönsi Kastilian kuningas Juhana I vuonna 1379, ja tärkein koko alueella oli Torrelavegan markkinoiden perustaminen kuningas Kaarle III:n kuninkaallisella määräyksellä 1. tammikuuta 1767. Kantabrian naudanlihan korkea tunnettuus käy ilmi äskettäisestä tutkimuksesta, jonka mukaan sen tuntee 90,4 prosenttia Kantabrian alueen asukkaista. 4.7 Valvontaelin Nimi: Oficina de Calidad Alimentaria Osoite: C/ Héroes 2 de mayo, 27 E-39600 Muriedas (Cantabria) 4.8 Merkintä: Kullakin rekisteriin merkityllä yrityksellä on omat kaupalliset etikettinsä, joille on saatava valvontaelimen hyväksyntä. Niissä on oltava maininta Suojattu maantieteellinen merkintä "Carne de Cantabria". Markkinoille toimitettava liha on lähetettävä valvontaelimen numeroimin ja myöntämin etiketein tai vastaetiketein varustetuissa pakkauksissa. 4.9 Kansalliset vaatimukset: Joulukuun 2. päivänä 1970 annettu laki nro 25/1970 "Estatuto de la Viña, del Vino y de los Alcoholes". EY-numero: ES/185/2001.03.06. Täydellisen asiakirjan vastaanottopäivä: 27. kesäkuuta 2003.